Marja-Liisa Olthuis

Marja-Liisa Olthuis, jaiotzez Marja-Liisa Mujo, (Partakko, 1967ko abuztuaren 9a) sami jatorriko finlandiar hizkuntzalari, itzultzaile eta idazlea da, gaur egun Herbehereetan bizi dena. Samieraz Kaabi Eljis Márjá-Liisá izena erabiltzen du.

 Bizitza 

 Ibilbidea 
Partakkon jaio zen 1967an. Bere gurasoak Sammlii-Kaabi Eljis (Eljas Mujo) eta Piätárii-Heendâ Heeihâ Elsa ziren. 4 urte zituela, bere aita eta aitona Heendâ-Heikkâ, Heikki Aikio, elurrezko motoarekin gidatzen ari zirela hil ziren. Horren ostean, Marja-Liisa amarekin bizi izan zen denbora batez Utsjokin eta Nuorgamen. Gero Kuhmora joan ziren bizitzera eta han bere ama berriro ezkondu zen.

1974an hasi zen eskolan ikasten. 1986an Kuhmoko eskolan graduatu zen. 1992an filosofiako masterra egin zuen Ouluko Unibertsitatean. Urte berean Herbehereetara joan zen. 1999an, Sami Institutuak Israel Ruong dirulaguntza eman zion, sami ikertzaile gazteei ematen zaiena.

Marja-Liisa Olthuis masterra egin duen lehen Inariko samia da. 2007ko apirilaren 14an, Inariko samierari buruzko doktore tesi bat Inariko samieraz arrakastaz defendatu zuen lehen Inariko sami bihurtu zen. 2009an, Inariko samiera ikasteko urtebeteko programa sortu zuen. 2020an, Linguapax saria irabazi zuen.

 Bizitza pertsonala 
Herbehereetan bizi da Henkjan senarrarekin. Bi alaba ditu: Sofia eta Ester Anne. Alabekin samieraz hitz egiten du.

 Lanak 
Lan zientifikoak
 Kaksitavuiset pohjoissaamen -mi- ja inarinsaamen -mi/-me -nominit ja niiden alkuperä (2001)
 Inarinsaamen lajinnimet lintujen ja sienten kansannimitysten historiaa ja oppitekoisten uudisnimien muodostuksen metodiikkaa (2007)
 Revitalising Indigenous languages. How to recreate a lost generation (Suvi Kivelä eta Tove Skutnabb-Kangasekin batera, 2013)

Haur literatura

 Njobžâvääri pessijâšmarkkâneh (2006)

Testuliburuak eta hiztegiak

 Kielâoppâ (2000)
 Sämikielâ sänikirje säämi-suoma ja suomâ-säämi (2005)

Itzulpenak

 Sun ana mist huolâ (1991)
 Evaƞgelium Matteus mield (1995)
 Luándukirje (2003)
 3, 2, 1, GO! (2022)
 Koodi ruopsâd! (2023)
Poesia
 Worte verschwinden / fliegen / zum blauen Licht : Samische Lyrik von Joik bis Rap (antologiaren parte gisa, 2019)

 Erreferentziak 

 Kanpo estekak 


Kategoria:Samiak
Kategoria:Finlandiako hizkuntzalariak
Kategoria:Herbehereetako zientzialariak
Kategoria:Emakume hizkuntzalariak
Kategoria:Finlandiako itzultzaileak
Kategoria:Herbehereetako itzultzaileak
Kategoria:Emakume itzultzaileak
Kategoria:Finlandiako haur literaturako idazleak
Kategoria:Finlandiako poetak
Kategoria:Emakume poetak
Kategoria:Herbehereetako poetak
Kategoria:Herbehereetako haur literaturako idazleak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Samierazko idazleak
Kategoria:Lexikografoak
Kategoria:Bibliaren itzultzaileak
Kategoria:Emigranteak